Latvijas Piektais nacionālais atvērtās pārvaldības rīcības plāns 2022. – 2025. gadam

**Darba grupu sniegtie viedokļi par dokumenta projektu pirms publiskās apspriešanas un saskaņošanas**

|  |  |  |  |
| --- | --- | --- | --- |
| Priekšlikuma autors | Datums | Priekšlikums | Kā ņemts vērā |
| Biedrība “Sabiedrības par atklātību – Delna” | 22.09.2021. | **1. rīcības virziens:  Jēgpilna un efektīva sabiedrības līdzdalība izsvērtu un kvalitatīvu lēmumu izstrādei:**  Pie 1. rīcības virziena 2. apņemšanās būtu ieteicams kā sadarbības partnerus **pielikt arī jauniešu organizācijas (piemēram, Latvijas Jaunatnes padomi).**  Kopumā visas apņemšanās raksturo tas, ka tās tiek ieviestas ar valsts pārvaldes aktīvu darbību, un ir jāpaļaujas, ka attiecīgas iestādes savā darbībā ņem vērā sabiedrības viedokli, tādēļ būtu paredzama (ierakstāma) arī sabiedrības iesaiste. **Varbūt jāapsver arī kāda neatkarīga eksperta (vai NVO) piesaiste.** | Pie 2. apņemšanās papildināts ar jauniešu organizācijām.  Pie 3. apņemšanās papildināts ar -  Neatkarīga eksperta vai NVO piesaiste |
|  |  | **2. rīcības virziens: Valsts institūciju darba sabiedrības interesēs atklātība un caurskatāmība:**  4.apņemšanās ieviešanā līdzās LVportālam iesakām iesaistīt arī citus plašsaziņas interneta medijus, piemēram, Delfi.lv, jo tos patērē plašāka sabiedrība, ne tikai nozaru eksperti. | Pie 4. apņemšanās atbilstoši papildināts |
|  |  | 6.apņemšanās fokusējās uz atvērtības standartu iedzīvināšanu pašvaldībās un līdzdalības lomas stiprināšanu, iedzīvotāju iesaisti lēmumu pieņemšanā galvenokārt caur formāliem principiem un iesaistot tajā LPA un LLPS. Ierosinām vienlīdzīgi iesaistīti arī "jumta" reģionālos NVO, apkaimju biedrības utt. | Pie 6. apņemšanās atbilstoši papildināts |
|  |  | Runājot par sabiedrības uzticību (tās veicināšanu), papildu jau esošajam būtu jāiekļauj arī ES / Latvijas Atveseļošanas fonda plāna ieviešana un sekošana līdzi ieviešanas procesam, līdzekļu izlietojumam, vairojot sabiedrības izpratni par to nozīmi un rezultātiem. | ES / Latvijas Atveseļošanas fonda plāna ieviešana jau ir iekļauta. Skatīt 11. lapu un 3. apņemšanās 3. pasākumu |
|  |  | Lai arī šajā plānā nav iekļauti (1.-3.rīcības virzienā), Delnas ieskatā būtu jaturpina integritates pakti, jāveic integritātes paktu popularizēšanas aktivitātes un izglītojošais darbs sabiedrībā (gan NVO, gan publisko iepirkumu veicēju pusē, tajā skaitā pašvaldībās). Par piemēru var ņemt Delnas un Transparency International 2021. gadā izdoto ceļvedi, kurā skaidrots, kas ir integriātes pakti, kā tos pielietot un kāds ieguvums no tiem ir sabiedrībai. Lai gan Latvijai šobrīd nav finanšu līdzekļu, ko atvēlēt integritātes paktu īstenošanai, sabiedrības un publisko iepirkumu veicēju informētība par šo kontroles instrumentu ir zema, un to ir nepieciešams palielināt. Integritātes pakti ir viens no veidiem, kā veicināt sabiedrības uzticību un iespēju līdzdarboties lēmumu pieņemšanas procesos un starptautiski šī līdzdalības forma ir novērtēta. | Iekļauts sadaļā  Ceturtā nacionālā rīcības plāna 2020.-2021. gadam būtiskākie pasākumi |
| Korupcijas novēršanas un apkarošanas birojs | 22.09.2021. | Korupcijas novēršanas un apkarošanas birojs (turpmāk - Birojs) savas kompetences ietvaros ir izvērtējis Valsts kancelejas sagatavoto Latvijas Piektā nacionālā atvērtās pārvaldības rīcības plāna 2022.-2025. gadam projektu (turpmāk – rīcības plāna projekts), un informē, ka atbalsta rīcības plāna projekta tālāku virzību,izsakot iebildumu.          Rīcības plāna projekta 5.apņemšanās (Veicināt valsts informācijas un datu saprotamību un izmantošanu, palielinot pilsoņu iespējas un veidojot datos balstītus risinājumus sabiedrības problēmām) ietvaros ir noteikts pasākums izvērtēt nepieciešamību veidot publiski pieejamas datu kopas par politisko partiju darbību raksturojošiem datiem.  Vēršam uzmanību, ka jau Latvijas Ceturtā nacionālā atvērtās pārvaldības rīcības plāna 2020.-2021. gadam 2.apņemšanās paredz informācijas atklātībai nozīmīgu datu kopu atvēršanu par politisko partiju finansēm un ziedojumiem partijām, ar izpildes termiņu 31.12.2021. Līdz ar to abu rīcības plānu pasākumi pārklājās, un, ņemot vērā, ka Latvijas Ceturtā nacionālā atvērtās pārvaldības rīcības plāna 2020.-2021. gadam 2.apņemšanās pasākuma ietvaros jau norit darbs pie datu kopu atvēršanas par politisko partiju finansēm un ziedojumiem partijām, Birojs lūdz svītrot rīcības plāna projektā 5.apņemšanās pasākumu "izvērtēt nepieciešamību veidot publiski pieejamas datu kopas par politisko partiju darbību raksturojošiem datiem", tāpat lūdz svītrot atbildīgo institūciju pasākuma izpildē "KNAB". | Ņemts vērā. Pasākums un KNAB svītroti.  Vienlaikus, 19. lapā šie dati minēti kā piemērs datiem, kas uzskatāmi kā nozīmīgi informācijas atklātībai un atbildības nodrošināšanai |
| Latvijas Pilsoniskā alianse | 21.09.2021. | Komentāri tekstā | Izvērtēti un ņemti vērā |
| Kultūras ministrija | 22.09.2021. | Komentāri tekstā | Izvērtēti un ņemti vērā |
| Vides aizsardzības un reģionālās attīstības ministrija | 28.09.2021. | Precizējumi tekstā (atvērto datu jomā) | Izvērtēti un ņemti vērā |